آمریکانین بیرلشمیش میللتلرده‌کی دائمی نماینده‌سی لیندا توماس گرینفیل، تورکیه‌یه، سوریه‌لی سیغینماچیلارا ائو صاحب‌لیگی قونوسوندا سخاوتی، اوکراینانین اگمنلیگی و تورپاق بوتؤولوگونه دستگی ایله اوکراینا خالقینا یاردیملاری ندنی ایله تشکور ائتدی.
آمریکانین بیرلشمیش میللتلرده‌کی دائمی نماینده‌لیگیندن وئریله‌ن آچیقلامایا گؤره، توماس گرینفیلد، سوریه خالقینا دستک قونولو توپلانتی اوچون گئتدیگی بلژیکین باشکندی بروکسل‌ده خاریجی ایشلر باخانی یاردیمچیسی سدات اؤنال ایله گؤروشدو.
بیرلشمیش میللتلرین تورکیه‌نین جیلوه‌گؤزو سرحد قاپیسیندان سوریه‌یه یاردیملارینین داوامینی اله آلان توماس گرینفیلد، تورکیه‌نین ائو صاحب‌لیگی ائتدیگی ۳،۷ میلیوندان چوخ سیغینماچییا گؤستردیگی اولاغان‌اوستو سخاوتی اوچون سدات اؤنالا تشکور ائتدی.
توماس گرینفیلد، سیغینماچیلارین سوریه‌یه قاییتماسینین گوونلی، اونورلو و گؤنوللو اولماسی لازیم اولدوغونو سؤیله‌دی.
آمریکالی نماینده تورکیه‌یه آیریجا، روسیانین ۲۴ فوریه‌ده ساواش اعلان ائتدیگی اوکراینانین اگمنلیگی و تورپاق بوتؤولوگونه دستگی و اوکراینا خالقینا یاردیملاری اوچون تشکور ائتدی.
